Астанада жаңа оқу жылында тағы 11 мектеп ашылып, 20 мың оқушы жаңа білім ошағына барады
DATE: 19:48, 08 Тамыз 2022 | GMT +5
TITLE: Астанада жаңа оқу жылында тағы 11 мектеп ашылып, 20 мың оқушы жаңа білім ошағына барады
URL: https://kaz.inform.kz/news/astanada-zhana-oku-zhylynda-tagy-11-mektep-ashylyp-20-myn-okushy-zhana-bilim-oshagyna-barady_a3964326/
META: DATE: 19:48, 08 Тамыз 2022 | GMT +5
TOTAL WORDS: 146
AUTHOR(S):
TEXT: «Алдағы жаңа оқу жылында тағы 11 мектеп ашуды жоспарлап отырмыз. Осылайша 20 мың оқушыға арналған білім ордалары ашылады. Мектепке деген қажеттілік бар екенін ескере келе, Мемлекет басшысының тапсырмасына сәйкес оқу орындарының құрылысы айтарлықтай артты. Соңғы үш жылдың өзінде 34 мектеп салынды. Осылайша 70 мың оқушы орны ашылды» деп жазды әкім Instagram парақшасында. Оның айтуынша, оқу орындарының құрылысы қаланың барлық ауданында жүріп жатыр. Мәселен тұрғындардың өтініші бойынша №59 мектеп-лицейінің аумағында жаңа корпустың құрылысы басталды. «Қаланы аралау барысында Тұран даңғылы бойында салынып жатқан мектепке бардым. Мектеп 4 мың орынға есептелген. Мектеп құрылысы үшін жеке кәсіпкерлер де жұмылдырылады. Мұның бәрін бюджеттің қаражатына жүктеуге болмайды. Оның үстіне атааналар тарапынан жеке мектептерге деген сұраныс та бар. Мысалы «Emirates Global Education Group» компаниясының өкілдерімен кездестік. Олар өз қаражаты есебінен елордада «Sabis» халықаралық мектебі мен балабақша салып жатыр. Жалпы саны 3200 оқушыға арналады. Бұл мектепті келесі жылы ашуды жоспарлап отырмыз» дейді Алтай Көлгінов
